STYREMØTE STRAND IDRETTSRÅD

Sted: Møterom Flerbrukshall

Tid: Torsdag 08. Februar 2024 kl 1930.

Tilstede: Kjell Vidar Hanto, Mads Tjøtta, Magnus Heskje, Brit Elin Hoel-Skartveit, og Liv Judith Helle

Observatør fra Strand Frivilligsentral: Åshild Huus

Ikke møtt: Kristin Grønnestad og Kristian Skeivik

Referent: Brit Elin Hoel-Skartveit

Sak 1: Gjennomgå/godkjenne referat siste styremøte.

*Vedtak: godkjent*

Sak 2: Forberede årsmøte.

-Sette dato. Valgkomité og kontrollkomité må informeres.

Årsmøtet bør gjennomføres noe tidligere enn tidligere for å rekke å få alt formelt på plass. Kontrollkomitéen, ved David Brown, har fått alle dokumenter tilsendt fortløpende.

*Vedtak: onsdag 03.04.2024, kl 19:00, på Møterommet i Flerbrukshallen. Idrettslagene får innkalling på epos, Magnus Heskje tar ansvar for dette. Det blir også lagt på idrettsrådets webside og kommunens webside – Frivilligsentralens representant tar ansvar for dette. Mads Tjøtta tar ansvar for å skrive årsmelding for idrettsrådet.*

Sak 3: Innspill til husregler Flerbrukshall, Superparken og Aktivitetshuset.

Styret i Flerbrukshallen avgjør husreglene, men det er brukerne som kjenner hvor skoen trykker. Det har tidligere blitt utarbeidet b.l.a. et forslag til regler for bruk av kampsportsalen. Disse kan tilpasses de ulike treningslokalene som benyttes av idrettslag i kommunen. Det oppleves at utstyr blir ødelagt og forsvinner, og at det ikke overholdes forsvarlig hygiene i lokalene, spesielt i kampsportsalen. Det er utrivelig og dyrt for idrettslagene. Stenging av Kampsportsalen for Skole og SFO må vurderes hvis det fortsetter.

*Vedtak: Idrettsrådet ber Hallstyret om at det utarbeides og henges opp klare regler for bruk av idrettslagenes utstyr, og at dette formidles til skoler og SFO som også bruker fasilitetene.*

Sak 4: Samarbeid Strand kommune, Strand idrettsråd, Styret Flerbrukshallen.

-Samarbeidsavtale. Tidligere diskutert med representanter fra Strand kommune, som den gang ønsket vi kom tilbake for behandling av saken etter kommunevalget. Se avtale, som blir fremlagt til kommunen.

Åshild Huus spiller inn at det er ønskelig om Idrettsrådet samler inn langsiktige planer og ønsker fra idrettslagene, og videreformidler til kommunen. Til nå har Idrettsrådet fått informasjon om dette fra kommunen, som har videreformidlet til idrettsrådet. Nye rutiner bør tydelig inn i samarbeidsavtalen og formidles til idrettslagene.

-Presentasjon av ny leder for Styret i Flerbrukshallen, Inger Lønning. Ikke tilstede.

*Vedtak: struktur for innmelding av planer og ønsker fra idrettslagene gjøres tydelig i Samarbeidsavtalen. Åshild Huus legger Idrettsrådets forslag til samarbeidsavtale fram for kommunestyret.*

Sak 5: Tildelingsbrev på 100 millioner til Norges idrettsforbund.

Forslag til vedtak: Deles ut til idrettslagene slik det ble gjort høsten -23.

Det er ikke enighet om videreføring av tidligere brukt fordelingsmodell. De fleste idrettsråd i regionen fordeles etter Sandnes-modellen (etter antall barn og unge i hver klubb). Idrettskretsen har foreslått en mellomløsning der hvert idrettslag med barn og unge får et grunnbeløp og resten fordeles forholdsmessig. Mads Tjøtta foreslår at halvparten fordeles som flatt grunnbeløp til hver klubb, og resten fordeles forholdsmessig.

NB! Mauy Thai, nytt idrettslag, har ikke startet, og en bør vurdere om de er berettiget tildeling av tilskudd i det der ikke er drift.

*Vedtak: midlene skal fordeles noenlunde etter modellen foreslått av Mads Tjøtta. Magnus utarbeider ulike forslag som idrettsrådet vurderer på neste møte.*

Sak 6: Sonesamling tirsdag 21. mai i Sand, Suldal – hvem kan møte?

*Vedtak: Magnus Heskje regner med at han kan stille. Et par andre som må se an om det går opp med logistikken.*

Annet: Ny møtedato – onsdag 06.03.2024, 19.

mvh

**Kjell Vidar Hantho**

**Strand Idrettsråd**

Mobile: +4791673366